cyanic-selkie/wikianc huggingface dataset:
Κυβερνείο Νότιας Ερήμου
μικρογραφία|Η Όαση Κάργκα To Κυβερνείο Νότιας Ερήμου (αραβικά :محافظة الصحراء الجنوبية ) ήταν διοικητική διαίρεση (Κυβερνείο) της Αιγύπτου από το 1917 έως το 1960. Είχε πρωτεύουσα την πόλη Ελ Χάργκα στην Λιβυκή έρημο.
Το κυβερνείο δημιουργήθηκε το 1917 και χωριζόταν σε δύο υποκυβερνεία, της Όασης Κάργκα και της Όασης Ντάκχλα. Το 1961 με την διοικητική μεταρρύθμιση του Γκαμάλ Αμπντέλ Νάσερ και τον Νόμο αρ 124 το κυβερνείο καταργήθηκε και τα εδάφη του αποτέλεσαν τμήμα στο Κυβερνείο Νέας Κοιλάδας.
Παραπομπές
Κατηγορία:Καταργημένα Κυβερνεία της Αιγύπτου
Οζάσκο (Ιταλία)
Το Οζάσκο (ιταλικά: Osasco) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Κωστάκης Αντωνιάδης
Ο Κωστάκης Αντωνιάδης ήταν Ελληνοκύπριος ποδοσφαιριστής και προπονητής ποδοσφαίρου. Αγωνιζόταν στη θέση του κεντρικού επιθετικού και θεωρείται ένας από τους καλύτερους ποδοσφαιριστής στη θέση αυτή στο κυπριακό ποδόσφαιρο της δεκαετίας του '50. Ως ποδοσφαιριστής αγωνίστηκε στην Ανόρθωση Αμμοχώστου με την οποία κατάφερε να κατακτήσει ένα κύπελλο την περίοδο 1948-49. Ήταν το πρώτο τρόπαιο στην ιστορία της ομάδας. Ο Κωστάκης Αντωνιάδης συμμετείχε στον τελικό με αντίπαλο τον ΑΠΟΕΛ όπου η Ανόρθωση κέρδισε με 3-0. Με την Ανόρθωση αγωνίστηκε και στον τελικό της περιόδου 1946-47, όπου η ομάδα έχασε από τον ΑΠΟΕΛ με 4-1. Ο Κωστάκης Αντωνιάδης ήταν ο σκόρερ του μοναδικού τέρματος της Ανόρθωσης.
Επιπλέον, αγωνίστηκε στη Μικτή Κύπρου (πρόδρομος της Εθνικής Κύπρου) που συστάθηκε το 1949 και έδωσε φιλικούς αγώνες με τη Μικτή Τελ Αβίβ και την Εθνική Ισραήλ.
Την περίοδο 1950-51 αγωνίστηκε με τη Νέα Σαλαμίνα Αμμοχώστου, αναλαμβάνοντας παράλληλα και προπονητής της ομάδας. Το ίδιο ίσχυσε και την περίοδο 1952-53. Την περίοδο 1953-54 επέστρεψε ως ποδοσφαιριστής στην ομάδα. Ως προπονητής της Νέας Σαλαμίνας ανάλαβε και τα διαστήματα 1965-67 και 1975-77. Την περίοδο 1965-66 έφτασε πολύ κοντά στην κατάκτηση του πρωταθλήματος και του κυπέλλου, χάνοντας το πρωτάθλημα στο τελευταίο παιχνίδι με ήττα από τον Ολυμπιακό Λευκωσίας και χάνοντας στον τελικό του κυπέλλου από τον Απόλλων. Η περίοδος αυτή θεωρείται από τις σημαντικότερες στην ιστορία του σωματείου. Ακόμη, ανέλαβε την ομάδα μετά την προσφυγιά του 1974 (διάστημα 1975-77), σε μια πολύ δύσκολη εποχή για το σωματείο κατά την οποία κρινόταν η επιβίωση του. Για τη δημιουργία της ομάδας της περιόδου 1965-66 αλλά και για την προσφορά του στην ομάδα τα πρώτα χρόνια μετά την προσφυγιά, τιμήθηκε μεταθανάτια, από το σωματείο.
Ο Κωστάκης Αντωνιάδης μετά την τουρκική εισβολή του 1974 κατοίκησε στη Λεμεσό. Απεβίωσε στις 30 Μαρτίου 2015.
Βιβλιογραφία
Κατηγορία:Κύπριοι ποδοσφαιριστές Κατηγορία:Κύπριοι προπονητές ποδοσφαίρου Κατηγορία:Ποδοσφαιριστές Ανόρθωσης Κατηγορία:Προπονητές ποδοσφαίρου Νέας Σαλαμίνας Κατηγορία:Ποδοσφαιριστές Νέας Σαλαμίνας
Γρηγόριος (στρατηγός Λογγοβαρδίας)
Ο Γρηγόριος ήταν βυζαντινός πριμικήριος, βαϊούλος, πρωτοσπαθάριος και στρατηγός του 9ου αιώνα επί αυτοκράτορα Βασιλείου Α΄.
Ο Γρηγόριος ήταν στρατηγός στο Οτράντο που ανήκε στο Θέμα Καλαβρίας και στις 25 Δεκεμβρίου του 876 εισήλθε στο Μπάρι μετά από πρόσκληση των κατοίκων, ανέλαβε τότε διοικητής στο νέο Θέμα Λογγοβαρδίας που ήταν και ο πρώτος του κυβερνήτης. Την ίδια χρονιά ο Γρηγόριος είχε καταλάβει το Μπάρι αποκαθιστώντας τον Βυζαντινό έλεγχο στον Ιταλικό νότο, τότε δόθηκε και το όνομα Λογγοβαρδία στην περιοχή.
Συμμετοχή της Γερμανίας στο Παγκόσμιο Πρωτάθλημα Στίβου 2019
Η Γερμανία συμμετείχε στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 71 αθλητές.
Παραπομπές
Γερμανία Κατηγορία:Αθλητισμός στη Γερμανία
Πέρε Λουίς δε Μπόρχα
Ο Πέρε Λουίς δε Μπόρχα, ισπαν.: Pedro Luis de Borja, δούκας του Σπολέτo και μαρκήσιος της Τσιβιταβέκια (1432 – 26 Σεπτεμβρίου 1458) από τον Οίκο των Βοργία ήταν ο μικρότερος αδελφός του Ροδρίγο Μπόρχια (μετέπειτα πάπα Αλεξάνδρου ΣΤ΄ Βοργία) και ανιψιός του καρδινάλιου Aλόνσο ντε Μπόρχα, ο οποίος το 1455 έγινε ο πάπας Κάλλιστος Γ΄. Τον αποκαλούσαν δον Πέδρο Λούις.
Βιογραφία
Λέγεται ότι ο πάπας Κάλλιστος Γ΄ ήθελε να τον κάνει αυτοκράτορα της Κωνσταντινούπολης μετά την ανάκτησή της από τους Οθωμανούς.
Ο δον Πέδρο Λούις ήταν μισητός στους Ρωμαίους, όπως όλοι σχεδόν οι συγγενείς και σύμμαχοι του Καλλίστου Γ΄, που τους αποκαλούσαν «Καταλανούς» λόγω της Ισπανικής καταγωγής τους. Στις 6 Αυγούστου 1458, την ίδια ημέρα που απεβίωσε ο θείος του ο πάπας, αναγκάστηκε να διαφύγει μακριά από τη Ρώμη, επειδή είχε ξεκινήσει μία εξέγερση κατά των «Καταλανών». Απεβίωσε καθοδόν προς τη Τσιβιταβέκια, εγκαταλειμμένος από σχεδόν όλους τους συντρόφους του· ήταν μόλις 26 ετών.
Πηγές
Κατηγορία:Βοργίες Κατηγορία:Δούκες του Σπολέτο
Ι. Γ. Δραγούνης Α.Ε.
'''Ι. Γ. Δραγούνης Α. Ε. ''' ήταν εκδοτικός οίκος ο οποίος είχε την έδρα του στην Αθήνα και εξέδιδε κυρίως περιοδικά κόμικς, ένα από τα οποία ήταν και ο Ποπαυ.
Σύντομο ιστορικό σημείωμα
Ο οίκος ιδρύθηκε το 1965 από τον Ιωάννη Δραγούνη. Τέσσερα χρόνια μετά την ιδρυσή του, το 1969, εξέδωσε το 1ο περιοδικό κόμικς το οποίο είχε τίτλο Κράνος. Δύο χρόνια αργότερα, το 1971, εξέδωσε το 2ο περιοδικό με τον τίτλο Τανκς. Το 1973 ο Δραγούνης έφερε στην Ελλάδα τον 1ο ήρωα της Warner Bros, τον Ποπάυ εκδίδοντας το ομότιτλο περιοδικό με τις ιστορίες του ίδιου του Ποπάυ και της φίλης του της Όλιβ. Επίσης στις αρχές της ίδιας χρονιάς, ξεκίνησε την έκδοσή του το εβδομαδιαίο περιοδικό σταυρόλεξων και παιχνιδιών Κουίζ. Τρία χρόνια αργότερα, εκδόθηκε κι ένα 2ο περιοδικό με ιστορίες ηρώων της Warner Bros, το Μπαγκς Μπάννυ. Τον Ιούνιο του 1985, ήρθε στην Ελλάδα ο τελευταίος απ' τους ήρωες της Warner Bros, ο Φέλιξ ο γάτος με την έκδοση του ομότιτλου περιοδικού. Αναλυτικά τα περιοδικά τα οποία εξέδωσε ο συγκεκριμένος εκδοτικός οίκος ήταν τα ακόλουθα:
Κόμικς Όλα τα ανωτέρω περιοδικά κόμικς διέκοψαν οριστικά την κυκλοφορία τους εντός του έτους 1985 εκτός απ' το εβδομαδιαίο Ποπάυ και το μηνιαίο Μεγάλος Ποπάυ. Το 1ο απ' τα 2 αυτά περιοδικά εξακολούθησε να κυκλοφορεί μέχρι το τέλος του έτους 1996 οπότε και σταμάτησε έχοντας βγάλει 1114 τεύχη και το 2ο μέχρι τον Οκτώβριο του έτους 1993. Το τελευταίο τεύχος εκείνου του περιοδικού είχε αύξοντα αριθμό 262. Επίσης τα περιοδικά Ταρζάν και Σούπερ Ταρζάν διέκοψαν την κυκλοφορία τους νωρίτερα όπως αναφέρω πιο κάτω σε υποσημείωση. Αυτά δε με τη μικρότερης διάρκειας κυκλοφορία ήταν το εβδομαδιαίο Φέλιξ ο γάτος και το μηνιαίο Σούπερ Μπαγκς Μπάννυ καθώς έβγαλαν το 1ο 18 και το 2ο 7 τεύχη όλο κι όλο. Τον επόμενο χρόνο(1986) τα τεύχη των 2 αυτών περιοδικών επανακυκλοφόρησαν σε τόμους.
Λοιπά περιοδικά Το περιοδικό αυτό ξεκίνησε την κυκλοφορία του στις 16 Ιανουαρίου 1973 και μέχρι τα τέλη Απριλίου του έτους 1994 εκδιδόταν από αυτόν τον εκδοτικό οίκο. Στις 3 Μαΐου 1994 το πήρε ο Περιοδικός Τύπος και σήμερα εκδίδεται απ' την Black and White Εκδοτική.
Αποχώρηση του Ιωάννη Δραγούνη και ανάληψη από τον γιο του Γεώργιο
Την Πρωτοχρονιά του 1997 ο Ιωάννης Δραγούνης αποχώρησε οριστικά απ' την εργασία του και τα ηνία του οίκου ανέλαβε ο γιος του Γεώργιος. Από κείνη την ημέρα ο οίκος μετονομάστηκε σε '''Γεώργιος Δραγούνης Εκδόσεις Α. Ε.'''. Στα τέλη του 2000 έγινε η εξαγορά απ' τον εκδοτικό οίκο Δραγούνης της Εταιρείας Ραδιοφωνικών Παραγωγών Λάμψη και την Πρωτοχρονιά του 2001 οι 2 εταιρείες αυτές εντάχθηκαν στον '''Όμιλο Αττικών Εκδόσεων Α. Ε.'''. Στις 10 Ιανουαρίου του 2012 το Δ. Σ. του Ομίλου Αττικών Εκδόσεων αποφάσισε οι εταιρείες Γεώργιος Δραγούνης Εκδόσεις Α. Ε. και Λάμψη Ραδιωφονικές Παραγωγές Α. Ε. να συγχωνευτούν με τη μητρική εταιρεία, τις [http://www.atticamediagroup.gr/ Αττικές Εκδόσεις Α. Ε..] πράγμα το οποίο έγινε την 1η Φεβρουαρίου του έτους εκείνου και από τότε η επωνυμία Γεώργιος Δραγούνης Εκδόσεις Α. Ε. έπαψε οριστικά να υφίσταται.
Εξωτερικοί Σύνδεσμοι
[https://www.retromaniax.gr/vb/topic/14-quot%CF%83%CF%85%CE%BD%CE%AD%CE%BD%CF%84%CE%B5%CF%85%CE%BE%CE%B7-%CE%BA-%CE%B4%CF%81%CE%B1%CE%B3%CE%BF%CF%8D%CE%BD%CE%B7quot-%CE%BA%CE%BF%CE%BC%CE%B9%CE%BA%CF%82-related/ Συνέντευξη Ι. Δραγούνη] Δραγούνης
Οζάζιο
Το Οζάζιο (ιταλικά: Osasio) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Ντινές Γκουναγουαρντένα
Ο Ντινές Γκουαναγουαρντένα (Dinesh Chandra Rupasinghe Gunawardena, σιναλεζικά: දිනේෂ් ගුණවර්ධන, Ταμίλ: தினேஷ் குணவர்தன;,  γεννημένος στις 2 Μαρτίου 1949) είναι πολιτικός από τη Σρι Λάνκα και πρωθυπουργός της Σρι Λάνκα από τις 22 Ιουλίου 2022. Έχει διατελέσει μέλος του κοινοβουλίου, μέλος του υπουργικού συμβουλίου και σε νευραλγικό πόστο στο Κοινοβούλιο της Σρι Λάνκα. Είναι ο σημερινός ηγέτης του αριστερού κόμματος Mahajana Eksath Peramuna (MEP) από το 1983.
Πρώτα χρόνια και οικογένεια
Γεννήθηκε στις 2 Μαρτίου 1949. Είναι γιος του Φίλιπ Γκουναγουαρντένα και της Κουσουμασίρι Γκουναγουαρντένα (πατρώνυμο: Amarasinghe ). Εκπαιδεύτηκε στο Βασιλικό Δημοτικό Σχολείο του Κολόμπο και στο Βασιλικό Κολλέγιο του Κολόμπο. Μετά το σχολείο σπούδασε στην Ολλανδική Επιχειρηματική Σχολή (Nyenrode Business University), αποφοιτώντας με δίπλωμα στη διοίκηση επιχειρήσεων. Στη συνέχεια εντάχθηκε στο Πανεπιστήμιο του Όρεγκον, αποφοιτώντας με πτυχίο BBA (μπάτσελορ στη διοίκηση επιχειρήσεων) στις διεθνείς επιχειρήσεις. Ενώ βρισκόταν στις Ηνωμένες Πολιτείες, ενεπλάκη στον φοιτητικό ακτιβισμό, συμμετέχοντας σε διαδηλώσεις κατά του πολέμου του Βιετνάμ.
Παντρεύτηκε την Ραμανί Γοαθσάλα Κοτελαγουάλα. Είχαν έναν γιο (Yadamini) και μια κόρη (Sankapali). Η Ramani πέθανε από αδιάγνωστη ηπατίτιδα στα μέσα της δεκαετίας του 1980.
Καριέρα
Μετά το πανεπιστήμιο, ο Γκουναγουαρντένα εργάστηκε στη Νέα Υόρκη, αλλά το 1972 ο πατέρας του πέθανε και ο ίδιος επέστρεψε στη Σρι Λάνκα. Διορίστηκε στην κεντρική επιτροπή του κόμματος Mahajana Eksath Peramuna (MEP) τον Αύγουστο του 1973. Έγινε γενικός γραμματέας του κόμματος το 1974.
Ο Γκουναγουαρντένα ήταν υποψήφιος βουλευτής με το MEP στην Αβισαγουέλα στις βουλευτικές εκλογές του 1977, αλλά δεν κατάφερε να εκλεγεί. Ήταν και πάλι υποψήφιος βουλευτής στην εκλογική περιφέρεια Μαχαραγκάμα στις επαναληπτικές εκλογές του 1983, κερδίζοντας και εξελέγη στο Κοινοβούλιο. Διεκδίκησε επιτυχώς την έδρα του στις βουλευτικές εκλογές του 1989 ως ένας από τους υποψηφίους του MEP στην πολυεδρική εκλογική περιφέρεια του Κολόμπο. Ήταν και πάλι ένας από τους υποψηφίους του κόμματος στην περιφέρεια Κολόμπο στις βουλευτικές εκλογές του 1994, αλλά το MEP δεν κατάφερε να κερδίσει καμία έδρα στο Κοινοβούλιο.
Στις 27 Αυγούστου 2000 το MEP προσχώρησε στη Λαϊκή Συμμαχία (PA). Ο Γκουναγουαρντένα έλαβε μέρος στις βουλευτικές εκλογές του 2000 ως ένας από τους υποψηφίους της PA στην περιφέρεια Κολόμπο. Εξελέγη και επανήλθε στη Βουλή. Διορίστηκε υπουργός Μεταφορών μετά τις εκλογές. Του δόθηκε το πρόσθετο χαρτοφυλάκιο του Περιβάλλοντος τον Σεπτέμβριο του 2001. Επανεξελέγη στις βουλευτικές εκλογές του 2001. Στις 20 Ιανουαρίου 2004 το Κόμμα Ελευθερίας της Σρι Λάνκα (SLFP) και το Janatha Vimukthi Peramuna (JVP) σχημάτισαν την Ενωμένη Συμμαχία Ελευθερίας του Λαού (UPFA). Το MEP προσχώρησε στην UPFA στις 2 Φεβρουαρίου 2004. O Γκουναγουαρντένα έλαβε μέρος και στις βουλευτικές εκλογές του 2004 ως ένας από τους υποψηφίους της UPFA στην περιοχή Colombo. Εξελέγη και επανήλθε στη Βουλή. Διορίστηκε υπουργός Αστικής Ανάπτυξης και Ύδρευσης και υφυπουργός Παιδείας μετά τις εκλογές. Τον Ιανουάριο του 2007 το χαρτοφυλάκιο μετατράπηκε σε υπουργός Αστικής Ανάπτυξης και Ανάπτυξης Ιερών Περιοχών, αλλά έχασε την υφυπουργική του θέση. Διορίστηκε Chief Government Whip τον Ιούνιο του 2008.
Στις 22 Ιουλίου 2022 διορίστηκε πρωθυπουργός αφού ο πρώην πρόεδρος Γκοταμπάγια Ραγιαπάκσε παραιτήθηκε εν μέσω συνεχιζόμενης οικονομικής και πολιτικής κρίσης και ο Ρανίλ Γουικρεμεσίνγκε εξελέγη ως διάδοχός του. Οι Γκουναγουαρντένα και Γουικρεμεσίνγκε ήταν συμμαθητές κατά τη διάρκεια των σχολικών ημερών.
Βασίλης Γρηγοριάδης (αμυντικός)
Ο Βασίλης Γρηγοριάδης ήταν Έλληνας ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1948 ως το 1960, κατακτώντας με τους "κίτρινους" τρία πρωταθλήματα Θεσσαλονίκης.
Βιογραφία
Ο Γρηγοριάδης μεταγράφηκε στον Άρη από τον Μέγα Αλέξανδρο Θεσσαλονίκης σε ηλικία 14 ετών. Αγωνίστηκε για πρώτη φορά με την πρώτη ομάδα των "κίτρινων" τη σεζόν 1948-49, συμμετέχοντας στον τελευταίο αγώνα της τελικής φάσης του πανελλήνιου πρωταθλήματος, όπου ο Άρης παρέταξε, κυρίως, αναπληρωματικούς αθλητές κατά του Παναθηναϊκού, διαμαρτυρόμενος για τη διαιτησία του πρώτου αγώνα των δύο ομάδων.
Πήρε θέση βασικού τη σεζόν 1950-51, αγωνιζόμενος ως κεντρικός και δεξιός αμυντικός. Εκείνη και την επόμενη χρονιά, ο Άρης παρέμεινε μακρυά από διακρίσεις, αλλά το 1952-53, οι "κίτρινοι" κατέκτησαν το τοπικό πρωτάθλημα μετά από δύο αγώνες μπαράζ με αντίπαλο τον Ηρακλή, καταλαμβάνοντας την τρίτη θέση στο πρωτάθλημα Ελλάδος.
Η ομάδα της Θεσσαλονίκης αποκλείονταν στην προημιτελική φάση του θεσμού του κυπέλλου Ελλάδας για πέντε συνεχόμενες χρονιές, από το 1951 μέχρι το 1955. Εκείνη τη χρονιά, ο προπονητής Κίριλ Σιμονόφσκι, χρησιμοποίησε τον Γρηγοριάδη στη θέση του σέντερ-φορ, με τον ίδιο να σκοράρει επτά φορές σε δεκατρείς αγώνες.
Το 1955-56, ο Άρης κατέλαβε τη δεύτερη θέση στο τοπικό πρωτάθλημα και την πρώτη θέση στο πρωτάθλημα βορείου ομίλου, αλλά ο Γρηγοριάδης τραυματίστηκε στον πρώτο αγώνα του πρωταθλήματος Ελλάδος, στην εκτός έδρας αναμέτρηση του Άρη με τον Παναθηναϊκό, στις 18 Μαρτίου 1956. Έχασε τα υπόλοιπα παιχνίδια μέχρι το τέλος της σεζόν και τις δύο επόμενες χρονιές αγωνίστηκε ελάχιστα, συμμετέχοντας σε δύο μόλις ματς για το πρωτάθλημα Θεσσαλονίκης του 1958. Την ίδια χρονιά, έπαιξε στη φάση των '16 του κυπέλλου Ελλάδας, όπου ο Άρης απέκλεισε τον ΠΑΟΚ κερδίζοντας τον με 2-0. Στη συνέχεια, οι "κίτρινοι" αποκλείστηκαν στην επόμενη φάση χωρίς αγώνα, αφού δεν παρατάχθηκαν για να αντιμετωπίσουν τον Παναθηναϊκό, διαμαρτυρόμενοι για την αλλαγή έδρας του αγώνα.
Το 1958-59, ο Άρης κατέκτησε το τελευταίο τοπικό πρωτάθλημα που διοργανώθηκε, με τον Γρηγοριάδη να αγωνίζεται ως επιθετικός σε επτά αγώνες του πρωταθλήματος Θεσσαλονίκης και οκτώ ακόμη του πρωταθλήματος Ελλάδος, σκοράροντας από δύο γκολ σε κάθε φάση. Οι "κίτρινοι" δεν κατάφεραν να διακριθούν στην τελική φάση, καταλαμβάνοντας την έκτη θέση.
Ο Γρηγοριάδης αγωνίστηκε στην πρώτη χρονιά της Α' Εθνικής, σκοράροντας δύο φορές, στον πρώτο αγώνα, όπου οι "κίτρινοι" αναδείχθηκαν ισόπαλοι με 2-2 μέσα στη Δράμα με τη Δόξα και στην τέταρτη αγωνιστική στη νέα ισοπαλία του Άρη με τον Πανιώνιο. Στις 24 Ιανουαρίου 1960, τραυματίστηκε στον αγώνα εναντίον του Παναθηναϊκού, όπου ο Άρης κέρδισε με 2-1, χάνοντας το μεγαλύτερο μέρος της υπόλοιπης σεζόν.
Το 1960, αποδεσμεύθηκε μετά από δώδεκα χρόνια παρουσίας στους "κίτρινους", συνεχίζοντας στον Μέγα Αλέξανδρο Αλεξάνδρειας, πριν κρεμάσει τα παπούτσια του. Συνέχισε στους "κίτρινους" ως προπονητής της εφηβικής τους ομάδας. Απεβίωσε το 2006, σε ηλικία 73 ετών.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Αμυντικοί ποδοσφαιριστές Κατηγορία:Προπονητές ποδοσφαίρου Άρη Θεσσαλονίκης
Ουλξ
Το Ουλξ (ιταλικά: Oulx) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Μάχη των Πέντε Πηγαδιών (1912)
μικρογραφία|Ο Οθωμανός διοικητής Εσάτ Πασάς ηγήθηκε του Οθωμανικού Στρατού στη μάχη στα Πέντε Πηγάδια Η Μάχη στα Πέντε Πηγάδια ( Beşpınar Muharebesi) πραγματοποιήθηκε κατά τον Α' Βαλκανικό Πόλεμο μεταξύ Οθωμανών και Ελλήνων.
Η μάχη
Η Ήπειρος είχε δευτερεύουσα σημασία για την ελληνική Διοίκηση, η οποία επικεντρώθηκε στις ενέργειες του "Στρατού της Θεσσαλίας", στο πλαίσιο των επιχειρήσεων του διαδόχου Κωνσταντίνου προς τη Μακεδονία και τη Θεσσαλονίκη. Ως εκ τούτου, η αναλογία δυνάμεων στην περιοχή ήταν σαφώς κατά των Ελλήνων. Οι ελληνικές δυνάμεις στην περιοχή αποτελούνταν από μόλις 8.000 άνδρες, και συγκεκριμένα από μια μεραρχία Πεζικού, ενισχυμένη με τάγματα Ευζώνων που είχαν απομειωθεί σημαντικά από τη φθορά των επιχειρήσεων στο δύσκολο περιβάλλον της Ηπείρου, που υποστηρίζονταν από 24 πυροβόλα, υπό τον αντιστράτηγο Κωνσταντίνο Σαπουντζάκη. Στην πράξη η "Στρατιά Ηπείρου" είχε σκοπό να απασχολήσει τις τουρκικές δυνάμεις και να εκμεταλλευτεί παραλείψεις τους, περισφίγγοντας όσο μπορούσε την πόλη των Ιωαννίνων.
Η ελληνική "Στρατιά Ηπείρου" συγκρούστηκε επί επταήμερο με τα τουρκικά στρατεύματα στη στενωπό Άρτας-Ιωαννίνων. Η μάχη ξεκίνησε με τουρκική επίθεση πέντε ταγμάτων κατά των προφυλακών των Ευζώνων στο χωριό Ανώγι, λίγο μετά την απελευθέρωση της Νικοπόλεως και της Πρέβεζας. Η σύγκρουση ήταν σκληρή με τους Έλληνες να έχουν 26 νεκρούς και 222 τραυματίες, αλλά τελικά οι Τούρκοι αποσύρθηκαν αφήνοντας το πεδίο στους Έλληνες.
Με την κατάληψη της Θεσσαλονίκης και την παύση των συγκρούσεων στο μέτωπο εκείνο, η τουρκική πίεση στα "Πέντε Πηγάδια" θα αφυπνίσει το ελληνικό επιτελείο, που θα μεταφέρει σημαντικές δυνάμεις από τη Μακεδονία στην Ήπειρο με σκοπό να εκβιάσει την εκπόρθηση του οχυρού του Μπιζανίου και την απελευθέρωση των Ιωαννίνων και της υπόλοιπης Ηπείρου πριν την υπογραφή συνθήκης ειρήνης.
Επακόλουθα
Η μικρή δύναμη των ελληνικών δυνάμεων υπήρξε απαγορευτική για μια άμεση προσπάθεια εναντίον της πόλης των Ιωαννίνων, τα οποία φυλάσσονταν από την ισχυρή οθωμανική φρουρά στο Μπιζάνι, που ήταν εξοπλισμένη με 112 πυροβόλα. Ως εκ τούτου, ο Ελληνικός Στρατός έπρεπε να περιοριστεί στην απελευθέρωση της Πρέβεζας στις 2 Νοεμβρίου, μετά από μια νίκη στη Νικόπολη την προηγούμενη ημέρα.
Δείτε επίσης
Α΄ Βαλκανικός Πόλεμος
Θαλάσσια Μακροφύκη για την αντιμετώπιση της ανδρογενούς αλωπεκίας
Για την αντιμετώπιση της ανδρογενούς αλωπεκίας έχει μελετηθεί η χρήση θαλάσσιων μακροφυκών και συγκεκριμένα ροδοφυκών, όπως τα είδη Eucheuma cottonii Weber-van Bosse και Grateloupia elliptica  Holmes. Επίσης, έχουν κατοχυρωθεί πατέντες που σχετίζονται με θεραπείες του τριχωτού της κεφαλής οι οποίες προτείνουν τη χρήση πολλών μακροφυκών, και κυρίως φαιοφυκών, όπως Pelvetia canaliculata, Laminara digitata,  Fucus vesiculosus,  Ascophyllum nodosum, Ecklonia kurome, Eisenia bicyclis, Laminaria japonica, Padina pavonia, Undaria pinnalifda.
Μάχη των Πέντε Πηγαδιών (1912)
Πηγές
Π Κατηγορία:Μάχες του Α΄ Βαλκανικού Πολέμου Κατηγορία:Μάχες ελληνικού στρατού
Θαλάσσια Μακροφύκη για την αντιμετώπιση της ανδρογενούς αλωπεκίας
Το ροδοφύκος E. cottonii είναι βρώσιμο είδος στη Μαλαισία πλούσιο σε διαιτιτικές ίνες, βιταμίνη C, α-τοκοφερόλη (βιταμίνη Ε), άλατα, λιπαρά οξέα και πρωτεΐνες. Η χρήση εκχυλίσματος αιθανόλης του E. cottonii φαίνεται να προκαλεί την επαναδημιουργία τριχών σε πειραματόζωα στα οποία προκλήθηκε πληγή στο δέρμα, ενώ ταυτόχρονα παρατηρείται και επούλωση της πληγής. Δομές του δέρματος, όπως θυλάκια τριχών, ιδρωτοποιοί και σμηγματογόνοι αδένες που καταστρέφονται δεν ξαναδημιουργούνται. Αποτελέσματα της δράσης αυτής παρατηρούνται 15 μέρες μετά την αρχή της θεραπείας, με τις κύριες δομές των τριχοθυλακίων να βρίσκονται σε ώριμη φάση (χοντρός βολβός τρίχας και μέγιστο μήκος). Ταυτόχρονα με χρήση υδατικού εκχυλίσματος παρατηρούνται θυλάκια, σε μικρότερα ποσοστά, τα οποία βρίσκονται και σε πρώιμη φάση ανάπτυξης, με μικρότερη ρίζα και μικρότερο μήκος. Επίσης, το E. cottonii περιέχει φλαβονοειδή (αντιοξειδοτικά) και άλλες απροσδιόριστες ουσίες που μπορεί να προκαλούν πολλαπλασιασμό των ινοβλαστών.
Το εκχύλισμα G. elliptica ενισχύει τον πολλαπλασιασμό των κυττάρων των αναδύσεων του χορίου (θηλές), τα οποία σχετίζονται θετικά με την ανάπτυξη των τριχοθυλακίων. Το ίδιο εκχύλισμα περιορίζει τη δραστηριότητα της 5 α-ρεντουκτάσης που μετατρέπει την ορμόνη τεστοστερόνη σε διυδροτεστοστερόνη. Η διυδροτεστοστερόνη εισέρχεται στα τριχοθυλάκια, επιδρά στους υποδοχείς τους και προκαλεί μεταβολές στη λειτουργία τους. Ως αποτέλεσμα, τα τριχοθυλάκια συρρικνώνονται βαθμιαία, σε κάθε κύκλο ζωής της τρίχας, γι’ αυτό και στόχος κατά τη θεραπεία της αλωπεκίας είναι η μείωση των επιπέδων διυδροτεστοστερόνης στον οργανισμό. Ταυτόχρονα, η παρατεταμένη χρήση αναστολέων της 5 α ρεντουκτάσης διαπιστώθηκε πως είναι πιθανό να σχετίζεται σε μικρό βαθμό με στυτική δυσλειτουργία. Επιπλέον, το εκχύλισμα G. elliptica ενισχύει τη φύτρωση μαλλιών, πιθανώς μέσω της αύξησης παραγωγής της προσταγλανδίνης Ε2. Επίσης, συνεισφέρει στην ελάττωση της ανδρογενούς αλωπεκίας μέσω μείωσης της παραγωγής της κυτοκίνης που προκαλεί φλεγμονή (pro-inflammatory cytokine). Τέλος, το εκχύλισμα του G. elliptica μπορεί να προλαμβάνει την τριχόπτωση μέσω της ανασταλτικής δράσης στο πολλαπλασιασμό του Pityrosporum ovale, ενός μολυσματικού μύκητα του δέρματος που σχετίζεται με την τριχόπτωση και την πιτυρίδα.
Βιβλιογραφία
Κατηγορία:Φυκολογία
Ντιόγκο Ντίας
Το 1497 στην πρώτη από τις πορτογαλικές ναυτικές εξερευνητικές αποστολές για την Ινδία, ο Ντιόγκο Ντίας υπηρέτησε ως χρονικογράφος και συγγραφέας στο πλοίο Σάου Γκαμπριέλ, τη ναυαρχίδα του Βάσκο ντα Γκάμα.
Παραπομπές
Κατηγορία:Πορτογάλοι εξερευνητές
Viasat Nature
Το Viasat Nature είναι τηλεοπτικό κανάλι που ανήκει στη διεθνή εταιρεία μέσων ενημέρωσης Viasat World LTD. Το κανάλι έχει εστίαση σε ζώα και τους ιδιοκτήτες τους, μπλε τσιπ, κλασικό άγριας ζωής, ER και διάσωση των ζώων, τοn φυσικό κόσμο, και τα πάρκα και καταφύγια. To Viasat Nature εκπέμπει σε 24ωρη βάση στην Κεντρική και Ανατολική Ευρώπη και την Αφρική.
Το κανάλι έχει ξεκινήσει αρχικά ως TV6, ένα σουηδικό κανάλι γυναικών που ξεκίνησε το 1994. Το 1998, το κανάλι άλλαξε σε ένα pan-Nordic πληρώνει το κανάλι που δείχνει η φύση ντοκιμαντέρ από τις 6 το απόγευμα έως τις 9 το βράδυ ("TV6 Nature World") και, στη συνέχεια μετέδιδε ταινίες δράσεις και σειρές από τις 9 μ. μ. έως τα μεσάνυχτα ("TV6 Action World"). Το 2002, το κανάλι μετονομάστηκε και έγινε Viasat Nature και Viasat Action.
Το Viasat Nature αποκτά πρόγραμμα από διεθνείς διανομείς και παραγωγής σπίτια.
Το περιεχόμενο του Viasat Action μετατοπίστηκε σταδιακά να περιλαμβάνουν περισσότερες εγκληματικές σειρές όπως το Νόμος και τάξη και CSI. Το σκέλος αυτό ήταν, επομένως, μετονομάστηκε σε Viasat Crime στις 1 Οκτωβρίου 2005. Μετά από αρκετά χρόνια ως έξι ώρες το κανάλι Viasat Nature/Crime σε επέκταση των ωρών εκπομπής στις 1 Φεβρουαρίου 2007. Το Viasat Nature τώρα μεταδίδεται από τις 6 π. μ. έως 8 μ. μ. όταν το Viasat Crime ανέλαβε και την εκπομπή μέχρι τα μεσάνυχτα.
Το κανάλι έχει timeshared με πολλά κανάλια με την πάροδο των ετών. Στα πρώτα χρόνια, το κανάλι αγορών TVG γέμισε και πολύ το πρωινό πρόγραμμα. Το 1996, το αθλητικό κανάλι Sportkanalen μετέδιδε τα σαββατοκύριακα. Από το 1997,το Playboy TV έχει εκπομπή στο κανάλι μετά τα μεσάνυχτα. Το Nickelodeon της Σκανδιναβίας άρχισε να εκπέμπει από τις 6 π. μ. έως 6 μ. μ. αργότερα και συνέχισε να το κάνει μέχρι το 2007, όταν το Viasat Nature επέκτεινε τις ώρες εκπομπής της.
Εξωτερικοί σύνδεσμοι
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994
Συμμετοχή της Τσεχίας στο Παγκόσμιο Πρωτάθλημα Στίβου 2019
Η Τσεχία θα συμμετέχει στο Παγκόσμιο Πρωτάθλημα Στίβου 2019 στη Ντόχα του Κατάρ από τις 27 Σεπτεμβρίου έως τις 6 Οκτωβρίου με 18 αθλητές.
Φάουστο Ντεσάλου
Ο Εσεόσα Φάουστο Ντεσάλου (γενν. 19 Φεβρουαρίου 1994) είναι Ιταλός σπρίντερ. Έχει το ασημένιο μετάλλιο στους Μεσογειακούς Αγώνες 2018 στην Ταρραγόνα στα 200 μέτρα.
Μάργινκα
Η Μάργινκα (ουκρανικά: Ма́р'їнка, ρωσικά: Марьинка) ήταν πόλη στο Ραγιόν Ποκρόβσκ της Περιφέρειας Ντονέτσκ στην Ουκρανία. Βάσει εκτιμήσεων, είχε πληθυσμό 9.089 κατοίκους το 2022, ενώ το 2001 είχε 10.722. Η πόλη βρισκόταν στην πρώτη γραμμή κατά τη διάρκεια της ρωσικής εισβολής του 2022 στην Ουκρανία για μήνες, με κάθε κτίριο να έχει υποστεί ζημιές και το κέντρο της πόλης να βομβαρδίζεται ολοσχερώς μέχρι το 2023.
Παραπομπές
Κατηγορία:Κατεστραμμένες πόλεις Κατηγορία:Πόλεις της Ουκρανίας Κατηγορία:Τοποθεσίες του Ολοκαυτώματος στην Ουκρανία
Wikipedia Zero
Το Wikipedia Zero είναι ένα έργο από το Ίδρυμα Wikimedia για τη δωρεάν παροχή της Wikipedia σε κινητά τηλέφωνα με μηδενική χρέωση, ιδιαίτερα στις αναπτυσσόμενες αγορές. Το πρόγραμμα ξεκίνησε το 2012 και κέρδισε το SXSW Interactive Award του 2013 για ακτιβισμό. Ο στόχος του προγράμματος είναι να αυξήσει την πρόσβαση στη δωρεάν γνώση: ιδίως χωρίς κόστος χρήσης δεδομένων. Με 97 φορείς σε περισσότερες από 72 χώρες, εκτιμάται ότι πάνω από 800 εκατομμύρια άνθρωποι έχουν πρόσβαση στο Wikipedia Zero. Αφότου έλαβε χρόνια κριτική για παραβίαση της αρχής της δικτυακής ουδετερότητας, τον Φεβρουάριο 2018 το Wikimedia Foundation ανακοίνωσε ότι θα τερματίσει το έργο, δηλώνοντας ότι θα αναλάβει μια νέα προσέγγιση σε συνεργασίες.
Το Facebook Zero έχει αναφερθεί ως πηγή έμπνευσης για το Wikipedia Zero.
Συμμετέχοντα δίκτυα κινητής τηλεφωνίας
Δείτε Wikimedia Foundation: mobile network partners.
Υποδοχή και επιπτώσεις
Το Subsecretaria de Telecomunicaciones της Χιλής έκρινε ότι οι υπηρεσίες μηδενικής χρέωσης όπως το Wikipedia Zero, το Facebook Zero, και το Google Free Zone, που επιδοτούν τη χρήση δεδομένων κινητής τηλεφωνίας, παραβίαζε τους νόμους περί δικτυακής ουδετερότητας και έπρεπε να τελειώσει την πρακτική αυτή από 1 Ιουνίου, του 2014. Η Electronic Frontier Foundation έχει πει, "Ενώ εκτιμούμε την πρόθεση πίσω από προσπάθειες όπως το Wikipedia Zero, τελικά οι υπηρεσίες μηδενικής χρέωσης είναι επικίνδυνος συμβιβασμός." Το Accessnow.org ήταν πιο επικριτικό, λέγοντας ότι "Το Wikimedia ήταν πάντα πρωτοπόρο για την ανοικτή πρόσβαση στις πληροφορίες, αλλά είναι σημαντικό να κρίνουμε τα προγράμματα μηδενικής χρέωσης όπως πραγματικά είναι: Μυωπικές συμφωνίες που προκαλούν μεγάλες ζημιές στο μέλλον του ανοιχτού Διαδικτύου." Ο Gayle Karen Young του Ιδρύματος του Wikimedia υπεράσπισε το πρόγραμμα στη Washington Post, λέγοντας: "Έχουμε μια πολύπλοκη σχέση με την ουδετερότητα του δικτύου. Πιστεύουμε στη δικτυακή ουδετερότητα στην Αμερική", προσθέτοντας ότι το Wikipedia Zero απαιτούσε μία διαφορετική προοπτική σε άλλες χώρες:" Η συνεργασία με εταιρείες τηλεπικοινωνιών στο εγγύς μέλλον, θολώνει τη γραμμή της δικτυακής ουδετερότητας σε αυτές τις περιοχές. Πληρώνει όμως τη συνολική μας αποστολή, η οποία είναι η παροχή δωρεάν γνώσης. "
Η Hilary Heuler υποστηρίζει ότι "για πολλούς, τα προγράμματα μηδενικής χρέωσης περιορίζουν την ηλεκτρονική πρόσβαση στους «περιφραγμένους κήπους» που προσφέρονται από τους βαρέων βαρών του διαδικτύου. Για εκατομμύρια χρήστες, το Facebook και η Wikipedia θα είναι συνώνυμα του «διαδικτύου». Το 2015, οι ερευνητές που αξιολογούσαν πώς το παρόμοιο πρόγραμμα Facebook Zero διαμορφώνει τη χρήση των ΤΠΕ (Τεχνολογιών Πληροφορίας και Επικοινωνίας) στον αναπτυσσόμενο κόσμο διαπίστωσε ότι το 11% των Ινδονήσιων που δήλωσαν ότι χρησιμοποιούσαν το Facebook είπαν επίσης ότι δεν χρησιμοποιούσαν το Διαδίκτυο. Το 65% των Νιγηριανών και το 61% των Ινδονήσιων συμφωνούν με τη δήλωση ότι "το Facebook είναι το Διαδίκτυο" σε σύγκριση με μόνο το 5% στις ΗΠΑ.
Ένα άρθρο στο περιοδικό Vice σημειώνει ότι η ελεύθερη πρόσβαση μέσω του Wikipedia Zero έκανε τη Wikipedia έναν προτιμώμενο τρόπο για τους χρήστες της στο Μπαγκλαντές και αλλού για να μοιράζονται υλικό που προστατεύεται από πνευματικά δικαιώματα. Αυτό προκαλεί προβλήματα στη Wikipedia (όπου αποθαρρύνεται η αποστολή περιεχομένου που προστατεύεται από πνευματικά δικαιώματα), αλλά το άρθρο είναι αρκετά επικριτικό για το έργο του Wikipedia Zero, υποστηρίζοντας ότι "επειδή δεν μπορούν να έχουν πρόσβαση στο YouTube και στο υπόλοιπο διαδίκτυο, η Wikipedia έχει γίνει το διαδίκτυο για πολλά Μπαγκλαντές [και], ένα σωρό περισσότερο ή λιγότερο τυχαίοι συντάκτες που τυχαίνει να θέλουν να είναι η αστυνομία πειρατείας υπαγορεύουν τα μέσα πρόσβασης για ολόκληρο τον πληθυσμό ».
Εξωτερικοί σύνδεσμοι
Κατηγορία:Πρόσβαση στο διαδίκτυο Κατηγορία:Ίδρυμα Wikimedia Κατηγορία:Βικιπαίδεια Κατηγορία:Δικτυακή ουδετερότητα
Χριστιανός του Βρανδεμβούργου-Μπαϊρόιτ
O Χριστιανός, γερμ. Christian (30 Ιανουαρίου 1581 - 20 Μαΐου 1655) από τον Οίκο των Χοεντσόλερν ήταν μαργράβος πρώτα τού Βρανδεμβούργου-Κούλμμπαχ (1603-1604) και μετά, όταν μετακίνησε την έδρα του, του Βρανδεμβούργου-Μπαϊρόιτ (1605-1655). Είναι ο ιδρυτής του κλάδου του Μπαϊρόιτ.
Βιογραφία
Το 1655 απεβίωσε στο Μπάυροϊτ σε ηλικία 74 ετών. Ο πρωτότοκος γιος του Έρντμαν-Αύγουστος είχε αποβιώσει το 1651, έτσι τον διαδέχθηκε ο εγγονός του Χριστιανός-Ερνέστος.
Οικογένεια
Νυμφεύτηκε το 1604 την 3η εξαδέλφη του πατέρα του, τη Μαρία των Χοεντσόλερν, κόρη του Αλβέρτου-Φρειδερίκου, δούκα της Πρωσίας και είχε τέκνα:
Παραπομπές
Κατηγορία:Οίκος των Χοεντσόλερν
Βία κατά των γυναικών
μικρογραφία| Βιασμοί ανά 100.000 πληθυσμο (2018) μικρογραφία| [[Γυναικοκτονία|Γυναικοκτονίες ανά 100.000 πληθυσμό. (2019) ]] Η βία κατά των γυναικών συμβαίνει σε όλο τον κόσμο σε καθημερινή βάση και σε διαφορετικά πλαίσια. Μπορεί να είναι ψυχολογική ή/και σωματική ή/και σεξουαλική. Ο ΠΟΥ χαρακτηρίζει τη βία κατά των γυναικών ως έναν από τους μεγαλύτερους κινδύνους για την υγεία των γυναικών παγκοσμίως. Από το 1999 ορίστηκε η 25η Νοεμβρίου ως διεθνής ημέρα για την εξάλειψη της βίας κατά των γυναικών.
Μορφές βίας
Η βία κατά των γυναικών και των κοριτσιών είναι η πιο κοινή παραβίαση των ανθρωπίνων δικαιωμάτων παγκοσμίως (δημοσιεύσεις της UNICEF). Σύμφωνα με μια έκθεση της Παγκόσμιας Τράπεζα ς, τουλάχιστον μία στις τρεις γυναίκες σε ολόκληρο τον κόσμο θα ξυλοκοπηθεί, θα βιαστεί ή θα υποστεί βία σε κάποιο σημείο της ζωής της.
Ιστορία
Η ιστορία της βίας κατά των γυναικών παραμένει ασαφής στην επιστημονική λογοτεχνία. Αυτό οφείλεται εν μέρει σε πολλά είδη βίας κατά των γυναικών (συγκεκριμένα βιασμοί, σεξουαλικές επιθέσεις, ενδοοικογενειακές βίες).
Παραπομπές
Κατηγορία:Διάκριση Κατηγορία:Έγκλημα Κατηγορία:Σεξισμός Κατηγορία:Βία εις βάρος γυναικών
Μπιλιτσί Κορκάν
Το Μπιλιτσί Κορκάν (επίσης, Μπιλιτσί-Κοργκάν, αζερικά: Bilici Qorqan) είναι ένα χωριό στο δήμο Κορκάν στην επαρχία Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Νταβάτσι
Προκόπιος (στρατηγός)
Ο Προκόπιος ήταν βυζαντινός πρωτοσβεστάριος και στρατηγός του 9ου αιώνα επί αυτοκράτορα Βασιλείου Α΄.
Στάλθηκε μαζί με τον Νάσαρ να αντιμετωπίσει τους άραβες που λεηλατούσαν τα ελληνικά παράλια δίνοντας πολλές μάχες στη Λογγιβαρδία και τη Σικελία. Μαζί του είχε στρατεύματα από τα θέματα Σικελίας, Πελοποννήσου, Δυρραχίου, Κεφαλλονιάς και τμήματα από Σέρβους και Κροάτες. Έγινε στρατηγός-κυβερνήτης στο Θέμα Λογγοβαρδίας την περίοδο αυτή, το 880, και είχε τη γενική αρχηγία των χερσαίων στρατευμάτων. Αναφέρονται λεπτομέρειες της μάχης όταν κατέλαβε τον Τάραντα, παίρνοντας και πολλά λάφυρα, από τον Θεοφύλακτο.
Αναφέρεται γενναιότατος, αναχαίτισε τους Άραβες και ανδραγάθησε πολλές φορές εναντίον τους. Στις πόλεις που εκπόρθησε αναφέρονται η Σόρροντος, η Βάρις, η Τοριγία, το Ταυρομένιο, η Τροπαί και η Αμάντεα. Επίσης πριν αναλάβει στρατηγός της Λογγοβαρδίας αναφέρεται και στρατηγός των Θεμάτων Θράκης, Χαρσιανών, Μακεδονίας, Καλαβρίας και Κεφαλληνίας. Σκοτώθηκε σε μάχη στην κοιλάδα του Πράτι το 880. Κάποιοι σύγχρονοι τον ταυτίζουν με τον Προκόπιο πρωτοσβεστάριο που το 943 ή 944 στάλθηκε από τον αυτοκράτορα Ρωμανό Β΄ στον βασιλιά Ούγο να συνοδεύσει στην Κωνσταντινούπολη την πρώτη του γυναίκα Βέρθα.
Παραπομπές
Κατηγορία:Κυβερνήτες του Θέματος Λογγοβαρδίας Κατηγορία:Βυζαντινοί στρατηγοί Κατηγορία:Βυζαντινοί του 9ου αιώνα Κατηγορία:Κυβερνήτες του Θέματος Θρακησίων Κατηγορία:Κυβερνήτες του Θέματος Καλαβρίας Κατηγορία:Κυβερνήτες του Θέματος Κεφαλληνίας Κατηγορία:Κυβερνήτες του Θέματος Χαρσιανού Κατηγορία:Κυβερνήτες του Θέματος Μακεδονίας
Σαμουήλ (μοναχός)
Ο Σαμουήλ ήταν ένας ιερέας, που συμμετείχε στους πολέμους των Σουλιωτών κατά του Αλή Πασά των Ιωαννίνων. Έμεινε γνωστός, γιατί μετά την επικράτηση του δευτέρου ανατινάχθηκε στην αποθήκη του υψώματος Κουγκίου, αρνούμενος να το παραδώσει στα εχθρικά στρατεύματα.
Η αρχή της δράσης του
Ελάχιστα είναι γνωστά για τη ζωή του Σαμουήλ μέχρι να εγκατασταθεί στο Σούλι. Σίγουρο είναι πως δεν καταγόταν από εκεί. Ο George Finlay αναφέρει την άποψη πως ήταν Αρβανίτης από τα βόρεια της νήσου Άνδρου, γνώμη που ούτε απορρίπτει, ούτε υποστηρίζει. Ό,τι κι αν ισχύει για την καταγωγή του πάντως, όταν έφτασε στο Σούλι αντιμετωπίστηκε από τους -επιφυλακτικούς προς τους ξένους- Σουλιώτες με δέος και σεβασμό. Μάλιστα, για την ανδρεία και τις αρετές του, επιλέχτηκε, από τους γηγενείς, αρχηγός τους στις πολεμικές συγκρούσεις.
Η κατάσταση του Σουλίου το 1803
Βλέποντας την μη υποταγή των Σουλιωτών στην εξουσία του, ο διοικητής των Ιωαννίνων Αλή Πασάς διενέργησε πολλές εκστρατείες εναντίον τους. Οι ορεσείβιοι όμως κάτοικοι του Σουλίου κατάφεραν να τις αποκρούσουν, αναγκάζοντας τον Αλή Πασά να επιστρέψει στην πρωτεύουσά του. Η κατάσταση, όμως, το 1803 ήταν ζοφερή για τους σκληροτράχηλους Ηπειρώτες. Ο Αλής διενεργούσε αποκλεισμό του Σουλίου και, κατά συνέπεια, οι πολιορκημένοι είχαν ελλείψεις πυρομαχικών και τροφίμων. Παράλληλα, ο ευφυής αυτός ηγεμόνας, είχε καταφέρει να δημιουργήσει έριδες μεταξύ των Σουλιωτών, διασπώντας την αναγκαία ενότητά τους. μικρογραφία|Χάρτης του Σουλίου.|αριστερά
Η τελική φάση της πολιορκίας
Βοηθούμενοι από τον Σουλιώτη Πήλιο Γούση - ο οποίος έμεινε στη συνείδηση των συμπατριωτών του ως προδότης - οι στρατιώτες του Αλή Πασά κατάφεραν να καταλάβουν και να οχυρώσουν το χωριό Αβαρίκο. Οι Σουλιώτες ήταν πια περικυκλωμένοι. Ο Σαμουήλ με 400 πολεμιστές απωθεί τις επιθέσεις των Τουρκαλβανών από ένα μικρό οχυρό που έχει χτίσει ο ίδιος, στην κορυφή του λόφου Κούγκι. Οι τελευταίες εκκλήσεις των Ελλήνων στον Τσάρο της Ρωσίας είναι μάταιες. Οι Σουλιώτες, πλέον, είχαν καταλάβει πως ο αγώνας τους δεν είχε νόημα. Κάποιοι κατάφεραν, κάνοντας επίθεση, να περάσουν μέσα από τον κλοιό των στρατευμάτων του Αλή, ενώ άλλοι παραδόθηκαν, με τον όρο να αφεθούν ελεύθεροι να αποχωρήσουν μαζί με τον οπλισμό τους.
Ο θάνατος του Σαμουήλ
μικρογραφία|Λόφοι στο Σούλι. Παρόμοια είναι και η μορφή του Κουγκίου. Κύριο λήμμα: Ανατίναξη στο Κούγκι
Ο Σαμουήλ έμεινε στο Κούγκι με πέντε συμπολεμιστές του, για να παραδώσει τα εφόδια που υπήρχαν εκεί στα στρατεύματα του Αλή Πασά. Αρνούμενος, όμως, να παραχωρήσει το μπαρούτι -το οποίο, κατά συνέπεια, θα χρησιμοποιούνταν κατά  των Χριστιανών- ανατινάχθηκε μαζί με τα πυρομαχικά και τους συντρόφους του στην πυριτιδαποθήκη. Ήταν 13 Δεκεμβρίου του 1803.
Κρίσεις για την προσωπικότητά του
Ο μοναχός Σαμουήλ, που πρωτοστάτησε στους αγώνες των Σουλιωτών και επισφράγισε το τέλος του Σουλίου με το ολοκαύτωμα στο Κούγκι, θεωρείται από τις σημαντικότερες προσωπικότητες του Σουλίου. Όσο ζούσε, έφερε το παρωνύμιο «Η Τελευταία Κρίση», παρατσούκλι που επιβεβαίωσε και με τον θάνατό του. Ακόμη και ο ιστορικός George Finlay, που αντιμετώπιζε συχνά με δυσπιστία τους Έλληνες, δεν αποκρύπτει τίποτα από τη δράση του Σαμουήλ, ενώ πλέκει και ένα εγκώμιο στις αρετές και στις πράξεις του.
Πηγές
Κατηγορία:Αγωνιστές του 1821‎
Έρντμαν Αύγουστος του Βρανδεμβούργου-Μπαϊρόιτ
Ο Έρντμαν Αύγουστος, γερμ. Erdmann August (8 Οκτωβρίου 1615 - 6 Φεβρουαρίου 1651) από τον Οίκο των Χοεντσόλερν ήταν διάδοχος του Βρανδεμβούργου-Μπαϊρόιτ.
Βιογραφία
Ήταν ο πρωτότοκος γιος του Χριστιανού, μαργράβου του Βρανδεμβούργου-Μπαϊρόιτ και της Μαρίας των Χοεντσόλερν, κόρης του Αλβέρτου-Φρειδερίκου, δούκα της Πρωσίας.
Το 1651 απεβίωσε στο Χοφ σε ηλικία 36 ετών. Το 1655 απεβίωσε ο πατέρας του Χριστιανός και τον διαδέχθηκε ο γιος του Χριστιανός Ερνέστος, εγγονός τού Χριστιανού.
Οικογένεια
Νυμφεύτηκε το 1641 την εξαδέλφη του Σοφία των Χοεντσόλερν, κόρη του Ιωακείμ-Ερνέστου μαργράβου του Βρανδεμβούργου-Άνσμπαχ και είχε τέκνο:
Παραπομπές
Ερντμαν Αύγουστος
Ιωάννης Αποστόλου (πολιτικός)
Ο Ιωάννης Αποστόλου του Αποστόλου (Μουραδιές Μαγνησίας, Σμύρνη, 1897 - Παρίσι, 23 Ιουλίου 1960), ήταν Έλληνας δικηγόρος και πολιτικός, που χρημάτισε υπουργός τη δεκαετία του '30. Ήταν παντρεμένος με την Εριφύλη Αποστόλου και είχαν 1 κόρη, την Αναστασία.
Βιογραφία
Γεννήθηκε στον Μουραδιέ της Σμύρνης (σημ. Χαμιντιέ) το 1896 ή το 1897. Σπούδασε Νομικά στο Πανεπιστήμιο των Αθηνών και πολέμησε στον Πρώτο Παγκόσμιο Πόλεμο, όπου τραυματίστηκε και αργότερα τέθηκε σε πολεμική διαθεσιμότητα. Εξελέγη βουλευτής Θεσσαλονίκης το 1928 και το 1933, στην Αναθεωρητική Βουλή το 1936, το 1946 με το Κόμμα Φιλελευθέρων και το 1950 με το Κ.Π.Φ. Στην κυβέρνηση του Ελευθερίου Βενιζέλου υπηρέτησε ως υπουργός Κρατικής Υγιεινής και Αντιλήψεως, από τις 5 Ιουνίου μέχρι τις 3 Νοεμβρίου 1932. Απεβίωσε στο Παρίσι, όταν είχε το βαθμό Αντισυνταγματάρχη σε πολεμική διαθεσιμότητα, τον Ιούλιο του 1960 και κηδεύτηκε στο Πρώτο Νεκροταφείο στις 10 Αυγούστου.
Παραπομπές
Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Έλληνες υπουργοί Κρατικής Υγιεινής και Αντιλήψεως Κατηγορία:Έλληνες αξιωματικοί του Στρατού Ξηράς
Viasat Ukraine
Η υπηρεσία ξεκίνησε στις 21 Απριλίου του 2008 χρησιμοποιώντας DVB-S & DVB-S2 αναμεταδότες του Astra 4A, Hot Bird και AMOS δορυφόρους για να μεταδίδουν τα κανάλια που είναι συμπιεσμένα με κωδικοποιήσεις MPEG-2 & MPEG-4 AVC.
Εξωτερικοί σύνδεσμοι
Κατηγορία:Δορυφορικοί τηλεοπτικοί σταθμοί
Μένων (διάλογος)
Ο Μένων ή Περί αρετής πειραστικός είναι πλατωνικός διάλογος στον οποίο ο Σωκράτης και ο νεαρός αριστοκράτης Μένων αναζητούν τον ορισμό της αρετής και αναλύουν το ερώτημα αν αυτή είναι διδακτή. Εντάσσεται στους «πειραστικούς διαλόγους» δηλαδή σ΄αυτό που λέμε σήμερα «Δοκίμιο». Ο Πλάτων καταφάσκει στην απορία των σοφιστών και σκεπτικιστών ,αν εμείς οι άνθρωποι μπορούμε να ανακαλύψουμε την αλήθεια και να αποκτήσουμε τη γνώση των όντων .Σύμφωνα με τον Πλάτων η ψυχή είναι αυτή που θα κομίσει τη θετική απάντηση, η εμπειρία θα ελέγξει και θα επαληθεύσει την a priori γνώση, αυτήν που αξιωματικά η ψυχή φέρει επάνω της. Κατά τον έλεγχο και την εξέταση του ζητήματος απαραίτητος είναι και ο δάσκαλος, αυτός που θα υποδείξει τον δρόμο της εμπειρικής προφάνειας των πραγμάτων και με τον τρόπο αυτό θα καταστήσει την ατομική γνώμη γνώση αμετάβλητη και σταθερή. Η τελευταία προτείνεται ως το ουσιώδες στοιχείο της αρετής, της διερευνητέας έννοιας του διαλόγου Μένων. Το γεγονός της απουσίας της από την κοινωνία των Αθηνών ανάγεται στην τυχαία διανομή της από τους θεούς.
Ο Γραμματικός Θράσυλλος το εντάσσει στην 6η τετραλογία μαζί με τους διαλόγους του Ευθύδημου, του Πρωταγόρα και του Γοργία.
Χρονολόγηση
Από τα χωρία που γίνεται λόγος για γεωμετρικά προβλήματα αποδεικνύεται ότι ο αναφερόμενος διάλογος γράφτηκε μετά την επιστροφή του Πλάτωνα στην Αθήνα από το πρώτο του ταξίδι και ύστερα από την ίδρυση της Ακαδημίας, δηλαδή το 385 π.Χ.
Γεωμετρικά προβλήματα
Ο συσχετισμός της εκμάθησης της αρετής με την αναλογία των τεραγώνων αποβλέπει  στην απόδειξη ότι είναι προτιμότερη η γνώση απ΄ αυτό που θεωρείται ορθή γνώμη.
Στο έργο αυτό αναφέρεται και το λεγόμενο πρόβλημα του Πλάτωνα, όπου ο Σωκράτης εξηγεί ότι ένα ανεκπαίδευτο παιδί μπορεί, εντούτοις, να κατανοήσει γεωμετρικές αρχές.
Την ονομασία αυτή έχει δώσει ο Νόαμ Τσόμσκι στο κενό μεταξύ γνώσης και πείρας.
Παραπομπές
Κατηγορία:Πλατωνικοί διάλογοι Κατηγορία:Αρετή Κατηγορία:Βιβλία φιλοσοφίας
Πάτρικ Σορμ
O Πάτρικ Σορμ (γενν. 21 Νοεμβρίου 1993) είναι Τσέχος αθλητής του στίβου. Έχει στην κατοχή του δύο χάλκινα μετάλλια σε Ευρωπαϊκά Πρωταθλήματα Κλειστού Στίβου στα 4 x 400 μέτρα σκυταλοδρομία.
Παραπομπές
Κατηγορία:Τσέχοι αθλητές του στίβου Κατηγορία:Δρομείς ταχύτητας Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου Κατηγορία:Αθλητές του στίβου στους Θερινούς Ολυμπιακούς Αγώνες 2020
Σάντρο Νίτσεβιτς
Ο Σάντρο Νίτσεβιτς (γεννήθηκε στις 16 Ιουνίου 1976 στην Πούλα, ΣΔ Κροατίας, ΣΟΔ Γιουγκοσλαβίας ) είναι πρώην Κροάτης επαγγελματίας καλαθοσφαιριστής, ο οποίος έπαιξε για τελευταία φορά για την Ορλαντίνα Μπάσκετ στο Ιταλικό Πρωτάθλημα (Serie A).
Επαγγελματική σταδιοδρομία
Ο Νίτσεβιτς ξεκίνησε να παίζει μπάσκετ στο σύλλογο της πόλης του, Γκράντινε Πούλα. Σύντομα προσέλκυσε το ενδιαφέρον της κροατικής δύναμης Τσιμπόνα Ζάγκρεμπ. Μετά από δύο χρόνια στις τροφοδοτικές ομάδες της Τσιμπόνα, Φρανκ και Μπένστον, ο Νίτσεβιτς εντάχθηκε στην πρώτη ομάδα της Τσιμπόνα και έγινε σημαντικό μέλος της ομάδας. Το 2001 ο Νίτσεβιτς άφησε την Τσιμπόνα ξεκινώντας την περιοδεία του σε όλη την Ευρώπη, παίζοντας στη Σλοβενία ( Ολίμπια ), στη Γαλλία ( Λε Μαν ), στην Ελλάδα ( AEK ), στην Ισπανία ( Μάλαγα ), στην Τουρκία ( Μπεσίκτας ) και στην Ιταλία ( Τρεβίζο και Μοντεγκρανάρο ).
Αφού αποσύρθηκε αρχικά το 2012, ο Νίτσεβιτς επανήλθε στην ενεργό δράση για να βοηθήσει τους πρώην συλλόγους του. Πρώτα τον Ιανουάριο του 2013 έπαιξε ένα παιχνίδι προβιβασμού για την Τρεβίζο, την πρώην ομάδα του που πήγε στο κατώτερο ιταλικό πρωτάθλημα μετά την αποχώρηση του κύριου χορηγού της οικογένειας Μπενετόν από αυτό. Τον Φεβρουάριο του 2013 αποκαλύφθηκε ότι ο Νίτσεβιτς υπέγραψε στη Τσιμπόνα, την πρώην ομάδα του που αντιμετώπιζε οικονομικά προβλήματα. Στο πρώτο του παιχνίδι με την Τσιμπόνα σημείωσε μπάζερ μπίτερ στον τελικό του Κυπέλλου Κροατίας απέναντι στην Τσεντεβίτα.
Τον Ιούλιο του 2013 ο Νίτσεβιτς αποδέχτηκε την προσφορά από την ιταλική ομάδα της δεύτερης κατηγορίας Ορλαντίνα Μπάσκετ.
Εθνική Κροατίας
Ο Νίτσεβιτς υπήρξε μέλος της εθνικής ομάδας καλαθοσφαίρισης της Κροατίας. Έπαιξε στο Ευρωπαϊκό Πρωτάθλημα του 1997, στο Ευρωπαϊκό Πρωτάθλημα του 2003, στους Ολυμπιακούς Αγώνες του 2008 και στο Ευρωπαϊκό Πρωτάθλημα του 2009.
Εξωτερικοί σύνδεσμοι
Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Ορλαντίνα Μπάσκετ Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Τσιμπόνα Ζάγκρεμπ Κατηγορία:Σέντερ Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Μπεσίκτας Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές ΑΕΚ Κατηγορία:Σελίδες με μη επιθεωρημένες μεταφράσεις
Κία Μπόζου
Η Κία (Ευδοκία) Μπόζου (Ελευθερούπολη, 1935 - 7 Σεπτεμβρίου 2020) ήταν Ελληνίδα ηθοποιός του μουσικού θεάτρου και του κινηματογράφου.
Γεννήθηκε το 1935 στην Ελευθερούπολη Καβάλας, σπούδασε στη Δραματική σχολή του Γιώργου Θεοδοσιάδη απ' όπου αποφοίτησε το 1961. Έκανε το ντεμπούτο της την ίδια χρονιά στο θέατρο, με το θίασο τραγωδίας του Κώστα Λειβαδέα. Εργάστηκε επί ένα χρόνο στην πρόζα και από το 1963 βγήκε στην επιθεώρηση. Εμφανίστηκε στα θέατρα Ακροπόλ, Κήπου, Περοκέ, Καλουτά, Άλφα, Βέμπο, Μετροπόλιταν κ.ά. Μαθήτρια ακόμη της δραματικής σχολής συμμετείχε σε ταινίες.
Παραπομπές
Κατηγορία:Ελληνίδες τραγουδίστριες Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου
American Journal of Occupational Therapy
Το American Journal of Occupational Therapy (συντ:AJOT, ελληνικά: Αμερικανικό Περιοδικό Εργοθεραπείας) είναι ένα διμηνιαίο ιατρικό περιοδικό ομότιμης αναθεώρησης το όποιο εκδίδεται από τον Αμερικανικό Σύλλογο Εργοθεραπείας. Καλύπτει θέματα πρακτικής έρευνας και υγειονομικής περίθαλψης στον τομέα της Εργοθεραπείας.
Περιλήψεις και ευρετήριο
Περιλήψεις και ευρετήριο του περιοδικού καταχωρούνται στα Index Medicus/MEDLINE/PubMed, CINAHL, PsycINFO, Social Sciences Citation Index, και Current Contents/Social & Behavioral Sciences. Σύμφωνα με το Journal Citation Reports, το περιοδικό για το 2012 έχει δείκτη επιρροής ίσο με 1.471.
Μοράτσα
Ο Μοράτσα (στο Μαυροβουνιακό αλφάβητο: Морача,  λατινική ονομασία: Oriundus) είναι ποταμός που διασχίζει την πρωτεύουσα του  Μαυροβουνίου, Ποντγκόριτσα.
Έχει μήκος 99,5 χιλ., πηγάζει κάτω από τα βουνά Rzača, στο βόρειο Μαυροβούνιο και η λεκάνη απορροής του έχει έκταση 3.257 τετ. χιλ. Στο μεγαλύτερο μήκος του είναι ποτάμι πλατύ και ρηχό και γι’ αυτό δεν είναι πλεύσιμο. Βόρεια της Ποντγκόριτσα δημιουργεί ένα φαράγγι και ενώνεται με το μεγαλύτερο παραπόταμό του, το Ζέτα. Στη συνέχεια ρέει στη πεδινές εκτάσεις του Μαυροβουνίου και τελικά χύνεται στη Λίμνη Σκόρδα.
Στο βόρειο τμήμα του φαραγγιού βρίσκεται το Μοναστήρι του Μοράτσα. Χτίστηκε το 1252 από το Στέφαν Νέμαζιτς, το γιο του βασιλιά του Πριγκηπάτου της Ζέτας, Βούκαν Νέμαζιτς (Vukan Nemanjić).
Παραπομπές
Κατηγορία:Ποταμοί του Μαυροβουνίου
Δημήτριος Πανάς
Ο Δημήτριος Πανάς (1856-1931) ήταν Έλληνας διπλωμάτης.
Βίος
Ο Δημήτριος Πανάς καταγόταν από ιστορική οικογένεια της Κεφαλλονιάς. Σταδιοδρόμησε στον διπλωματικό κλάδο και διατέλεσε από το 1905 έως το 1910 γενικός γραμματέας στο Υπουργείο των Εξωτερικών. Ανέλαβε διπλωματικές αποστολές και το 1913 διορίστηκε υπουργός Εξωτερικών για ένα τετράμηνο στην Κυβέρνηση Ελευθερίου Βενιζέλου (από 18/08/1913 έως 22/12/1913). Τοποθετήθηκε πρέσβης στην Κωνσταντινούπολη και μετά στην Πετρούπολη και στην Πράγα. Συμμετείχε ως εκπρόσωπος της Ελλάδος στην πρώτη συνέλευση της Κοινωνίας των Εθνών το 1920. Το 1921 διορίστηκε πρέσβης στο Βουκουρέστι και το 1923 αποχώρησε από την ενεργό υπηρεσία.
Πηγές
Κατηγορία:Έλληνες διπλωμάτες Κατηγορία:Έλληνες υπουργοί Εξωτερικών Δημητριος
Γλώσσα Μπο (Νέα Γουινέα)
Η Μπο (Πο, Σορίμι) είναι μια πιθανή γλώσσα Λεφτ Μέι της Νέας Γουινέας, η οποία ομιλείται στις περιφέρειες Σανταούν και Ανατολικού Σέπικ στη Παπούα Νέα Γουινέα. Η γλώσσα είναι ουσιαστικά ατεκμηρίωτη, και η θέση της ως ξεχωριστή γλώσσα είναι ανεπιβεβαίωτη. Η γλώσσα έχει τρεις διαλέκτους: τις Καμπόρου, Νικιγιάμα, Ουμουρούτα.
Οτσένια
Η Οτσένια (ιταλικά: Ozegna) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Παγκόσμιο Πρωτάθλημα Στίβου 2019 – 10,000 μέτρα ανδρών
Τα 10,000 μέτρα ανδρών στο Παγκόσμιο Πρωτάθλημα Στίβου 2019 διεξήχθησαν στο Διεθνές Στάδιο Καλίφα στις 6 Οκτωβρίου.
Παραπομπές
010000μ Αν
Ηλεκτροχημικό στοιχείο
Ηλεκτροχημικό στοιχείο είναι μια συσκευή που είναι ικανή είτε να παραγάγει ηλεκτρική ενέργεια από ηλεκτροχημικές αντιδράσεις ή να διευκολύνει χημικές αντιδράσεις μέσω της εισαγωγής ηλεκτρικής ενέργειας. Ένα συνηθισμένο παράδειγμα ηλεκτροχημικού στοιχείου είναι μια τυπική μπαταρία 1,5 - volt που προορίζεται για απλή κατανάλωση. Αυτός ο τύπος συσκευής είναι γνωστός ως μοναδικό γαλβανικό στοιχείο (galvanic cell). Μια μπαταρία αποτελείται από ένα ή περισσότερα στοιχεία, συνδεμένα με παράλληλη διάταξη ή σε σειρά.